Lezuhant egy indiai Hawk - JETfly
Lezuhant egy indiai Hawk
JETfly | 2015. 06. 03., 14:14
A mai napon (2015. június 3.) lezuhant az Indiai Légierő egyik BAe Hawk Mk 132 típusú kiképző repülőgépe az ország keleti részén, Kalkutta városától nem messze, Mayurbhanj kerületben. A repülőgépen tartózkodó pilóták sikeresen katapultáltak és túlélték a balesetet, megfigyelésre kórházba szállították őket, úgy tudni egyikük arcsérüléseket szenvedett.
Az elsődleges hírek szerint az A-3492 oldalszámú Hawk a baleset helyszínétől 50 km-re lévő Kalaikunda légibázisról szállt fel, és müszaki meghibásodás miatt zuhant le. Földön keletkezett károkról a híradások nem számolnak be. Az Indiai Légierő legutóbb május közepén veszített repülőgépet, akkor egy Szu-30MKI-ből katapultáltak sikeresen a pilóták.
Az Indiai légierő egyik BAe Hawk-ja
11744 VIDEÓK - Személyi sérülést okozott a Ka-52-es véletlen rakétaindítása
5535 Hiányzol Gege! - A Puma század 10 éve elhunyt parancsnokára emlékeztünk